Ο **Ντέγιαν Ράντονιτς** (σερβικά κυριλλικά: Дејан Радоњић‎‎) (γενν. 2 Φεβρουαρίου 1970,​Ποντγκόριτσα) είναι Μαυροβούνιος πρώην επαγγελματίας καλαθοσφαιριστής και τωρινός προπονητής της Μπαχτσεσεχίρ Κολέζι.

Σταδιοδρομία ως παίκτης
-----------------------

Ο Ράντονιτς αγωνιζόταν στη θέση του πόιντ γκαρντ και έπαιξε για 14 σεζόν στο Πρωτάθλημα Γιουγκοσλαβίας μεταξύ 1990 και 2004. Κατά τη διάρκεια της σταδιοδρομίας του αγωνίστηκε στις ΚΚ Λόβτσεν, ΚΚ Μπούντουτσνοστ Ποντγκόριτσα, ΚΚ Πρόφικολορ, ΦΜΠ Ζελέζνικ και ΝΙΣ Βοϊβοντίνα. Κατά τη δεύτερη θητεία του με την Μπούντουτσνοστ (1998–2002), κέρδισε τρία Πρωταθλήματα Γιουγκοσλαβίας και ένα Κύπελλο Γιουγκοσλαβίας. Αποσύρθηκε ως παίκτης με τη ΝΙΣ Βοϊβοντίνα το 2004.

Σταδιοδρομία ως προπονητής
--------------------------

### Μπούντουτσνοστ (2005–2013)

Ο Ράντονιτς ξεκίνησε την προπονητική σταδιοδρομία του το 2005 στη γνωστή ομάδα του Μαυροβουνίου ΚΚ Μπούντουτσνοστ Ποντγκόριτσα, με την οποία κέρδισε επτά διαδοχικά Πρωταθλήματα Μαυροβουνίου, καθώς και έξι Κύπελλα Μαυροβουνίου.

### Ερυθρός Αστέρας (2013–2017)

Τον Απρίλιο του 2013, μετά την αποχώρηση του Βλάντα Βούκοϊτσιτς, έγινε προπονητής του Ερυθρού Αστέρα Βελιγραδίου. Στις 30 Ιουνίου 2015, υπέγραψε επέκταση δύο ετών με την ομάδα.

### Μπάγερν Μονάχου (2018-2020)

Στις 2 Απριλίου 2018, ο Ράντονιτς προσλήφθηκε ως προπονητής της γερμανικής Μπάγερν Μονάχου, μετά την απόλυση του Αλεξάντερ Τζόρτζεβιτς. Στις 7 Ιανουαρίου 2020, η Μπάγερν Μονάχου αποδέσμευσε τον Ράντονιτς.

### Ερυθρός Αστέρας (2020–2022)

Στις 25 Δεκεμβρίου 2020, ο Ράντονιτς έγινε προπονητής του Ερυθρού Αστέρα για δεύτερη φορά. Στις 14 Φεβρουαρίου 2021, ο Ράντονιτς κέρδισε τον τέταρτο τίτλο του Κυπέλλου Σερβίας, μετά τη νίκη με 73–60 επί της ΚΚ Μέγκα Μπάσκετ στον τελικό.

Στις 19 Φεβρουαρίου 2022, ο Ράντονιτς κέρδισε τον 300ο αγώνα του με τον Ερυθρό Αστέρα, σε μια νίκη με 72–53 επί της ΚΚ Μέγκα Μπάσκετ.

### Παναθηναϊκός (2022–2023)

Στις 30 Ιουνίου 2022, ο Ράντονιτς συμφώνησε σε διετές συμβόλαιο με τον Παναθηναϊκό. Μετα από τα πολλά κακά αποτελέσματα που είχε ο Παναθηναϊκός απολύθηκε στις 20 Φεβρουαρίου 2023.

Διακρίσεις
----------

### Ως παίκτης

* Πρωτάθλημα Γιουγκοσλαβίας: **3** (με τη Μπούντουτσνοστ: 1998–99, 1999–00, 2000–01)
* Κύπελλο Γιουγκοσλαβίας: **1** (με τη Μπούντουτσνοστ: 2000–01)

### Ως προπονητής

* Αδριατική Λίγκα: **5** (με τον Ερυθρό Αστέρα: 2014–15, 2015–16, 2016–17, 2020–21, 2021–22)
* Πρωτάθλημα Γερμανίας: **2** (με τη Μπάγερν Μονάχου: 2017–18, 2018–19)
* Πρωτάθλημας Σερβίας: **5** (με τον Ερυθρό Αστέρα: 2014–15, 2015–16, 2016–17, 2020–21, 2021–22)
* Πρωτάθλημα Μαυροβουνίου: **6** (με τη Μπούντουτσνοστ: 2006–07, 2007–08, 2008–09, 2009–10, 2010–11, 2011–12)
* Κύπελλο Σερβίας: **5** (με τον Ερυθρό Αστέρα: 2013–14, 2014–15, 2016–17, 2020–21, 2021–22)
* Κύπελλο Μαυροβουνίου: **6** (με τη Μπούντουτσνοστ: 2006–07, 2007–08, 2008–09, 2009–10, 2010–11, 2011–12)

Παραπομπές
----------

1. ↑  (Αγγλικά) *eurobasket.com*. 17865. Ανακτήθηκε στις 25  Απριλίου 2022.
2. ↑  *RealGM*. 136734. Ανακτήθηκε στις 4  Απριλίου 2022.
3. ↑  «Zvezda potvrdila: Radonjić novi trener!» (στα sr). *mondo.rs*. April 15, 2013.. Ανακτήθηκε στις April 13, 2015.
4. ↑  «Crvena Zvezda signs Dejan Radonjic to a contract extension». *sportando.com*. June 30, 2015.. Ανακτήθηκε στις June 30, 2015.
5. ↑  «ZVANIČNO Dejan Radonjić novi trener Bajerna». *sport.blic.rs*. Ανακτήθηκε στις 2 Απριλίου 2018.
6. ↑  «Dejan Radonjić novi trener Bayern Münchena». *sportnet.rtl.hr*. Αρχειοθετήθηκε από το πρωτότυπο στις 3 Απριλίου 2018. Ανακτήθηκε στις 2 Απριλίου 2018.
7. ↑  «Dejan Radonjic Takes over As Head Coach of the Ballers». *fcb-basketball.de*. Αρχειοθετήθηκε από το πρωτότυπο στις 3 Απριλίου 2018. Ανακτήθηκε στις 2 Απριλίου 2018.
8. ↑  «Bayern releases head coach Radonjic». *euroleague.net*. Ανακτήθηκε στις 7 Ιανουαρίου 2020.
9. ↑  «Crvena Zvezda reunites with coach Radonjic». *euroleague.net*. Ανακτήθηκε στις 25 Δεκεμβρίου 2020.
10. ↑  «ZVANIČNO: Radonjić je Zvezdin!». *mozzartsport.com*. Ανακτήθηκε στις 25 Δεκεμβρίου 2020.
11. ↑  «Dejan Radonjić i zvanično ponovo na klupi Crvene zvezde!». *kkcrvenazvezda.rs*. 25 Δεκεμβρίου 2020. Ανακτήθηκε στις 25 Δεκεμβρίου 2020.
12. ↑  «Radonjićeva disertacija, kup je Zvezdin!». *mozzartsport.com*. Ανακτήθηκε στις 15 Φεβρουαρίου 2021.
13. ↑  «B92.net na Kupu Koraća: "Đavolja zakucavanja" i Radonjićevih 300». *b92.net*. Ανακτήθηκε στις 20 Φεβρουαρίου 2022.

Εξωτερικοί σύνδεσμοι
--------------------

* Ντέγιαν Ράντοβιτς στο euroleague.net (ως παίκτης)
* Ντέγιαν Ράντοβιτς στο euroleague.net (ως προπονητής)
* Ντέγιαν Ράντοβιτς στο fibaeurope.com
* Ντέγιαν Ράντοβιτς στο kkcrvenazvezda.rs